Diari Oficial de la Generalitat Valenciana


Sumari del DOGV 6194, del 28-01-2010 (2009/14844)

Notificació de la interlocutòria dictada en el judici de constitució de l'acolliment 877/2009.
----------------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14785


Data del document
:   05-11-2009

Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la interlocutòria dictada en el judici de constitució de l'acolliment 877/2009. [2009/14258]  
Procediment: Constitució de l'acolliment 000877/2009  
Part demandant: CBS.  
Part demandada: Ministeri fiscal   
En el judici a què es fa referència s'ha dictat la resolució que literalment és com segueix:   
«Part dispositiva   
Decidisc constituir l'acolliment familiar simple del menor, de caràcter transitori per un temps de sis mesos comptador des de la fermesa d'aquesta interlocutòria judicial, sol·licitat a instàncies de la Generalitat a favor de les persones proposades per l'entitat pública guardant les reserves oportunes al respecte.  
Els acollidors tenen les obligacions legals inherents al seu càrrec, que comprèn vetllar pels menors, tenir-los en companyia seua, alimentar-los, educar-los i procurar-los una formació integral.   
Notifiqueu aquesta sentència a les parts interessades i comparegudes, així com al ministeri fiscal, tot això sense fer cap imposició especial de les costes de l'expedient, i notifiqueu-la a la mare biològica mitjançant edictes que es publicaran en el Diari Oficial de la Comunitat Valenciana i al tauler d'anuncis d'aquest jutjat.   
Contra aquesta resolució es pot interposar un recurs d'apel·lació a un sol efecte dins el termini de cinc dies des que es notifique davant aquest jutjat, perquè el resolga l'Audiència Provincial de València.   
Així mateix, d'acord amb la disposició addicional quinzena de la Llei d'Ordenació del Poder Judicial, en la redacció que en fa la Llei Orgànica 1/2009, de 3 de novembre, per a la interposició del recurs anterior cal acreditar que s'ha consignat en el compte de dipòsits i consignacions aquest jutjat en Banesto la quantitat de 50 €; no s'admetrà a tràmit cap recurs el dipòsit del qual no estiga constituït.   
Ho mana i firma Juan Luis Beneyto Feliu, magistrat jutge del Jutjat de Primera Instància número 8; en done fe».   
L'endemà vaig notificar de forma legal la resolució al ministeri fiscal i a la Generalitat Valenciana mitjançant un ofici expedit a través del servei comú de notificacions d'aquesta ciutat; en done fe.   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat i en el DOCV, per a portar a efecte la diligència de notificació de la interlocutòria d'acolliment a Fernanda Henriques Gomes.   
València, 5 de novembre de 2009.- El secretari judicial: Rafael Roselló Sobrevela.